Elena Copons

**BIOGRAFIA**

Elena Copons estudia *Sologesang* i l’especialitat de *Lied* al Konservatorium Wien graduant-se amb les màximes qualificacions. El 2007 obté el 2n Premi al concurs de Lied Hugo-Wolf-Wettbewerb de Stuttgart. Com a intèrpret d’aquest gènere ha ofert nombrosos recitals a Catalunya i a sales com la Gläsernersaal del Musikverein i la Radiokulturhaus a Viena, la Liederhalle de Stuttgart, als Ludwigsburger Schlossfestspiele, al Festival Summerproms a München, al Foyer del Gran Teatre del Liceu i al Palau de la Música Catalana.

És habitual a les temporades del Gran Teatre del Liceu des del 2008 i ha cantat al Teatro Real de Madrid, al Theater an der Wien, al Stadttheater de Klagenfurt, a la Kammeroper de Graz i als festivals Carinthischer Sommer i Opernfestspiele St. Margarethen a Àustria.

Amb un ampli repertori de concert ha col.laborat amb Staatskapelle Wiemar, Camerata Salzburg, I Solisti Veneti, Wiener Kammerorchester, Wiener Concert-Verein, Volksoper Symphonieorchester Wien, Radio Symphonieorchester Wien, Münchner Symphoniker, Prager Philharmonie, actuant a sales de prestigi com el Musikverein, el Konzerthaus i la Radiokulturhaus de Viena, Ha cantat amb les la majoria d’orquestres catalanes i espanyoles actuant a les principals sales de concert peninsulars. Ha treballat directors com Sir Neville Marriner, Claudio Scimone, Erwin Ortner, Marc Piollet, Marzio Conti, Sebastian Weigle, Renato Palumbo, Harry Bicket, Frieder Bernius, Stéphane Denève, Leopold Hager, Kaspar Zehnder, Josep Pons, Antoni Ros-Marbà, Paul Daniel, Jordi Casas, Josep Vila, José Ramon Encinar i Pablo González, entre d’altres.

Elena Copons ha gravat per a Medici TV, TV3, Catalunya Música, RNE i per a la Ràdio Nacional d’Àustria. Ha enregistrat el cicle per a soprano i orquestra “La rosa als llavis” amb l’OBC sota la batuta d’Antoni Ros-Marbà, inclòs en el llibre CD-“Impressions” d’Eduard Toldrà, reconegut per la crítica dels “Premis Endrerrock 2013” com a millor disc de clàssica del 2012.